AFRIKAANSE OPSOMMING: Die meeste literatuurbronne wat handel oor innovasie stem saam dat in vandag se mededingende omgewing ondernemings nie kan bekostig om net op doeltreffendheid en effektiwiteit te fokus nie – hulle moet ook innoveer. Innovasieonderwerpe soos die innovasieproses, sowel as die drywers, struikelblokke, beginsels en suksesfaktore vir innovasie geniet ook heelwat aandag in die literatuur. Daar ontbreek egter nog steeds ’n gekonsolideerde oorsig van die kern vereistes vir die ontwikkeling van ’n innovasie vermoë in ondernemings. Hierdie artikel lê die grondslag vir ’n innovasievermoë verwysingsargitektuur deur die innovasie suksesfaktore of vereistes soos bespreek in die literatuur te identifiseer, en dan te konsolideer en te struktureer in ’n maklik bruikbare ondernemingsverwysingsargitektuur.